РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/111-21

1. април 2021. године

Б е о г р а д

**З А П И С Н И К**

**28. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО**

**НАРОДНЕ СКУПШТИНЕ, ОДРЖАНЕ 1. АПРИЛА 2021. ГОДИНЕ**

 Седница је почела у 9,50 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Марија Јевђић, Виолета Оцокољић, Оља Петровић, Лука Кебара, Тома Фила, Јован Палалић, Угљеша Мрдић, Жељко Томић и Вук Мирчетић.

 Седници je присуствоваo Арпад Фремонд, заменик Пастор Балинта

 Седници нису присуствовали чланови Одбора: Милена Поповић, Невена Веиновић, Дубравка Краљ, Миленко Јованов, Ђуро Перић и Илија Матејић, нити њихови заменици.

 Седници су присуствовали Снежана Лакчевић, помоћник директора Републичког завода за статистику и Петар Коровић, помоћник директора Сектора општих послова у Републичком заводу за статистику.

На предлог председника, Одбор је једногласно (11 гласова за) усвојио следећи

**Д н е в н и р е д:**

1. Разматрање Предлога закона о изменама Закона о попису становништва, домаћинстава и станова 2021. године, који је поднела Влада (број 011-412/21 од 12. марта 2021. године), у појединостима.

 **Прва тачка дневног реда:** Разматрање Предлога закона о изменама Закона о попису становништва, домаћинстава и станова 2021. године, који је поднела Влада (број 011-412/21 од 12. марта 2021. године), у појединостима.

 Одбор је, у складу са чланом 164. Пословника Народне скупштине, размотрио амандмане на Предлог закона о изменама Закона о попису становништва, домаћинстава и станова 2021. године и сматра да су у складу са Уставом и правним системом Републике Србије следећи амандмани:

 - на назив Предлога закона са исправком, који је поднео народни посланик Ђорђе Тодоровић;

 - амандман којим се испред члана 1. додаје нови члан који је поднео Одбор за финансије, републички буџет и контролу трошења јавних средстава;

 - на члан 1. који је поднео Одбор за финансије, републички буџет и контролу трошења јавних средстава;

 - на члан 2. који је поднео Одбор за финансије, републички буџет и контролу трошења јавних средстава;

 - на члан 3. који је поднео народни посланик Ђорђе Тодоровић;

 - на члан 5. који је поднео Одбор за финансије, републички буџет и контролу трошења јавних средстава.

Одбор је одлуку донео једногласно (11 гласова за).

За известиоца Одбора на седници Народне скупштине одређен је председник Одбора.

 Седница је завршена у 10,00 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић